

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.4** | 2025. gada 11. aprīlī |

**2.**

**Par Ogres novada pašvaldības finansējuma piešķiršanu**

**pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā**

Pamatojoties uz Ogres novada pašvaldības (turpmāk – Pašvaldība) 2025. gada 27. marta saistošo noteikumu Nr. 13/2025 “Par finansiāla atbalsta piešķiršanas kārtību pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā” (turpmāk – Noteikumi Nr. 13/2025) 2., 7., 20. un 33. punktu, Pašvaldības 2025. gada 30. janvāra saistošajiem noteikumiem Nr. 1/2025 “Par Ogres novada pašvaldības 2025. gada konsolidēto budžetu”, ar 2025. gada 9. aprīļa Pašvaldības rīkojumu Nr. S/56 izveidotās komisijas lēmumu,

**balsojot: ar 15 balsīm "Par" (Andris Krauja, Dace Māliņa, Dace Veiliņa, Dzirkstīte Žindiga, Egils Helmanis, Gints Sīviņš, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt Pašvaldības finansējuma piešķiršanu pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā saskaņā ar projektu pieteikumu komisijas izvērtējumu, piešķirot tiem kopējo finansējumu 71 850 *euro* (septiņdesmit viens tūkstotis astoņi simti piecdesmit *euro*) apmērā, saskaņā ar pielikumu.
2. Šā lēmuma 1. punktā minēto finansējumu piešķirt no Pašvaldības 2025. gada budžeta valdības funkcijām 08.29001 “Kultūras aktivitātes/pasākumi” un 08.1001 “Sporta pasākumu rīkošanai”.
3. Uzdot Pašvaldības centrālās administrācijas Juridiskajai nodaļai organizēt līgumu slēgšanu ar finansējuma saņēmējiem par finansējuma piešķiršanu un izlietošanu atbilstoši Noteikumiem Nr. 13/2025.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)